**Upis djece u programe predškolskog odgoja i obrazovanja za pedagošku godinu 2022./2023. na području Grada Kutjeva**

Prijave za upis u redovite programe u Dječjem vrtiću Grozdić za pedagošku godinu 2022./2023. provodit će se **od 19. svibnja do 02. lipnja 2022.**

**PODNOŠENJE ZAHTJEVA**

**Zahtjev za upis djeteta u Dječji vrtić Grozdić** može se podnijeti poštom ili osobnim dolaskom na adresu: *Dječji vrtić Grozdić, Vrtićka ulica 4, 34340 Kutjevo*, a možete ga dobiti na upit u Dječjem vrtiću Grozdić, na web stranici vrtića (<https://dvgrozdic.com/>), putem maila (dv.grozdic@gmail.com) ili preko Facebook stranice Dječjeg vrtića Grozdić.

Zahtjevi se podnose sa ostvarivanje sljedećih programa predškolskog odgoja i obrazovanja:

1. redovni jaslički program (0-3 god.)
2. redovni vrtićki program (3-7 god.).

Prijave za kraći program predškole provodit će se naknadno.

**UPISNA DOKUMENTACIJA**

Prednost pri upisu imaju djeca s prebivalištem/boravištem na području Grada Kutjeva (prebivalište/boravište moraju imati i djeca i roditelji), a djeca s područja drugih gradova/općina upisuju se u dječji vrtić ako ima slobodnih mjesta.

Uz *Zahtjev za upis djeteta u Dječji vrtić Grozdić* prijavi se obvezno mora priložiti sljedeće dokumente:

1. presliku rodnog lista ili izvatka iz matice rođenih djeteta
2. preslike osobnih iskaznica oba roditelja/skrbnika
3. potvrdu poslodavca o zaposlenju roditelja/skrbnika
4. potvrdu o obavljenom liječničkom pregledu djeteta
5. kopiju iskaznice imunizacije djeteta
6. sva relevantna dokumentacija u slučaju da dijete ima zdravstvenu ili razvojnu teškoću.

**OSTVARIVANJE PREDNOSTI**

Ukoliko Dječji vrtić Grozdić zbog nedostatka prostora ne može zadovoljiti sve zahtjeve roditelja za upis, **prednost ostvaruje**:

– dijete čije oba roditelja/skrbnika imaju prebivalište na području Grada Kutjeva – 1 bod

– dijete roditelja žrtava i invalida Domovinskog rata – 1 bod

– dijete zaposlenih roditelja – 3 boda po zaposlenom roditelju

– dijete samohranog roditelja – 6 bodova

– dijete s teškoćama u razvoju – 2 boda

– dijete u udomiteljskoj obitelji, bez roditelja ili bez odgovarajuće roditeljske skrbi – 1 bod

– dijete iz obitelji s troje ili više malodobne djece – 2 boda

– dijete roditelja/skrbnika koji primaju dječji doplatak – 1 bod

– dijete u godini prije polaska u osnovnu školu – 2 boda

Nakon dovršetka procesa prijava, točnije nakon 02. lipnja 2022. godine, pregledavat će se prijave sukladno dostavljenoj dokumentaciji i prijavljenim prioritetima te izvršiti bodovanje.

**OBJAVA REZULTATA**

**Privremena lista rezultata upisa** bit će objavljena na oglasnoj ploči Dječjeg vrtića Grozdić te mrežnim stranicama vrtića najkasnije **15. lipnja 2022. godine**.

Roditelj ima pravo prigovora na Privremenu listu rezultata upisa u dijelu koji se odnosi na njegovo dijete u roku od 15 dana od objave Liste.

Roditelj koji odustaje od upisa dužan se o tome pisano očitovati potpisivanjem izjave o odustajanju u razdoblju koje je predviđeno za podnošenje prigovora.

**Konačna lista rezultata upisa** bit će objavljena po isteku žalbenog roka.

Upisana djeca u vrtić kreću od 1. rujna 2022. godine, kada počinje pedagoška 2022./2023. godina.

Za sve dodatne upite vezane uz predaju zahtjeva za upis možete nam se obratiti na broj telefona: **034 255 175** (radnim danom od 8 do 14h) te na mail adresu: **dv.grozdic@gmail.com**.